Diari Oficial de la Generalitat Valenciana


Sumari del DOGV 451, del 24-10-1986 (1986/807415)

ORDRE de 6 d'octubre de 1986, de la Conselleria d'Economia i Hisenda, per la qual s'estableixen mesures per al control dels fons de la Generalitat Valenciana.
--------------------------------------------------------------------------------------------------------------------------------------------------------------

### Dades del document

Número de DOGV
:   451

Data del DOGV
:   24-10-1986

Secció del DOGV
:   ALTRES DISPOSICIONS

Número del document
:   1986/807415


Data del document
:   06-10-1986

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Anàlisi jurídica

Ordre de 6 d'octubre de 1986, de la Conselleria d'Economia i Hisenda, per la qual s'estableixen mesures per al control dels fons de la Generalitat Valenciana.  
La bona gestió dels serveis que presta la Generalitat fa que, en ocasions, calga posar a disposició dels seus distints Serveis, Oficines, Centres o Dependències, «fons a justificar».   
Aquesta circumstància, tanmateix, no es pot traduir en una millor garantia d'aqueixos fons que mantenen la seua naturalesa de públics.   
Resulta aconsellable d'establir les mesures que facen possible un major control dels fons de la Generalitat, prenent com a base la reducció del moviment material dels fons públics, i l'increment de la seguretat en el seu maneig, sense perjudici, tot això, de la irrenunciable eficàcia en la prestació dels serveis públics.   
En atenció d'aquests motius, d'acord amb el que estableix l'article 35 de la Llei 5/1983, de 30 de desembre, del Govern Valencià,   
ORDENE:   
Article 1  
En tots els Serveis, Oficines, Centres i Dependències de la Generalitat, on calga manejar fons públics, s'haurà de designar una persona que, com a Habilitat o Pagador, agafe al seu càrrec els pagaments que s'hi hagen d'efectuar.   
Article 2  
La designació d'Habilitat, que haurà d'efectuar el Cap o Director del Servei, Oficina, Centre o Dependència, entre el personal que hi presta serveis, es comunicarà a la Tresoreria General, tot indicant-hi nom. i cognoms, càrrec que ocupa, denominació i ubicació de la Unitat per a la qual se l'anomene Habilitat.   
Article 3  
Les quantitats que es lliuren en concepte de pagaments »a justificar» amb càrrec als Pressupostos de la Generalitat Valenciana, s'abonaran, per la Tresoreria de la Generalitat, mitjançant transferència bancària, en els comptes corrents que, a aquest efecte, hauran d'obrir els distints Serveis, Oficines, Centres o Dependències de les Conselleries, en qualsevol entitat financera inscrita en el Registre de Bancs i Banquers, Caixa Postal d'Estalvis, Caixes d'Estalvis inscrites en el Registre de Caixes d'Estalvis de la Comunitat Valenciana i Cooperatives de Crèdit inscrites en el Registre de Cooperatives de Crèdit Valencianes.   
Article 4  
Els comptes corrents a què es refereix l'article anterior giraran sota la següent denominació: «Generalitat Valenciana. Conselleria de ?????????. (nom. del Servei, Oficina, Centre o Dependència). Fons a justificar.  
L'obertura d'aquests comptes haurà de ser autoritzada per la Tresoreria General de la Generalitat, amb l'informe previ de la Intervenció Delegada de la Conselleria a què pertany la Unitat Administrativa que sol·licita l'obertura.   
Article 5  
La disposició dels fons establerts en els comptes corrents assenyalats en l'article anterior requerirà, si més no, la firma mancomunada de l'Habilitat i del Cap o Director del Servei, Oficina, Centre o Dependència.   
En les condicions d'obertura d'aquests comptes es recollirà la possibilitat que l'Interventor General de la Generalitat Valenciana puga suspendre la disposició dels seus fons per les persones que hi estiguen autoritzades.   
Article 6  
Amb caràcter general, la disposició de fons dels comptes establerts en els articles precedents haurà de produir-se a mesura que les obligacions s'hagen de satisfer, moment en el qual, els Habilitats lliuraran xecs o ordres de transferència que autoritzaran amb ells els corresponents clavers.   
Sense perjudici del que exposa i per afrontar el pagament de petites atencions, hom permetrà l'«tracció i existència en Habilitació de quantitats adequades a aquest fi, en la quantia màxima que determine la Tresoreria General, amb l'informe previ de les Intervencions Delegades.   
Article 7  
Quan els habilitats dels Serveis, Oficines, Centres o Dependències hagen de redistribuir els fons rebuts a justificar entre altres habilitats, hauran de situar-los, mitjançant les oportunes ordres de transferència, en comptes corrents de les característiques assenyalades en els articles precedents.   
Article 8  
Sense perjudici de les comprovacions extraordinàries que podran realitzar els Interventors Delegats quan ho estimen oportú, aquestos hauran, al menys, trimestralment, fer una verificació prop dels Habilitats, en la qual, a part d'examinar els aspectes que consideren procedents, es controlaran els saldos existents en els comptes corrents oberts d'acord amb l'article 4 i les existències en metàl·lic en poder d'aquells.   
Del resultat de la comprovació s'alçarà la corresponent acta, segons model que, als efectes corresponents, redactarà la Intervenció general, que, una vegada subscrita per l'Habilitat, el Cap o Director del Servei, Oficina, Centre o Dependència i l'Interventor Delegat, es trametrà a la Tresoreria General.   
Article 9  
Els perjudicis econòmics que puguen derivar-se per a la Generalitat Valenciana, com a conseqüència de l'incompliment del que disposa aquesta Ordre, seran exigibles als responsables, d'acord amb allò establert en els articles 87 i 88 de la Llei 4/1984, de 13 de juny, d'Hisenda Pública de la Generalitat Valenciana.   
DISPOSICIONS TRANSITÒRIES  
Primera  
En el termini de l'entrada en vigor d'aquesta Ordre, els diversos Serveis, Oficines, Centres o Dependències hauran de designar els Habilitats a què fa referència l'article 1, i ho hauran de comunicar a la Tresoreria General de la Generalitat Valenciana.   
Segona  
Dins el mateix termini establert en la disposició anterior s'hauran d'obrir els comptes corrents indicats en l'article 3 d'aquesta Ordre. Transcorregut aquest termini no es lliuraran fons a justificar si en els documents de pagament no s'indica com a dada de la transferència el compte corrent obert d'acord amb el que disposa l'article 4 d'aquesta Ordre.   
Tercera  
Les quantitats a justificar, que estiguessen en poder dels distints Serveis, Oficines, Centres o Dependències, una vegada transcorregut el termini fixat en la Disposició Transitòria primera, hauran de ser ingressades en els nous comptes corrents establerts en aquesta Ordre i quedaran sotmeses al nou règim.   
DISPOSICIO FINAL  
Hom autoritza l'Interventor General i el Tresorer General de la Generalitat Valenciana per a dictar les normes que estimen oportunes per al desenvolupament i aplicació d'aquesta Ordre.   
València, 6 d'octubre de 1986.   
El Conseller d?Economia i Hisenda,  
ANTONI BIRLANCA I CASANOVA